**ТЕХНИЧЕСКА СПЕЦИФИКАЦИЯ**

При изпълнение на обществената поръчка „Осигуряване на самолетни билети за превоз на пътници и багаж при служебни пътувания в страната и чужбина на преподаватели и служители на ЮЗУ „Неофит Рилски”, следва да се спазват приложимите за предмета й изисквания, както следва:

1. Изпълнителят на обществената поръчка е:
* вписани в Регистъра на туроператорите и туристическите агенти — част от Националния туристически регистър, в съответствие с чл. 61, ал. 3 от Закона за туризма. За чуждестранни лица - в аналогичен регистър съгласно законодателството на държавата, в която е установен.
* член на IATA (International Air Transport Association) или да бъдат акредитирани от IATA за продажба на самолетни билети.
* оторизиран за работа в системата Billing Settlement Plan (BSP) България или в друга еквивалентна система (за чуждестранни участници), с която работи,.
* притежава задължителна застраховка „Отговорност на туроператора“ по чл. 97, ал. 1 от Закона за туризма. За чуждестранни лица - еквивалентна валидна застраховка, покриваща отговорността за причинени вреди вследствие на неразплащане със своите контрагенти, включително при неплатежоспособност и несъстоятелност.

2. Участникът, избран за изпълнител следва след получена заявка да сключи, от името и за сметка на Възложителя, договори за превоз по въздух на пътници и багаж с авиопревозвачи за осигуряване на въздушния превоз на служители на Възложителя при пътуване в страната и чужбина.

3. Заявките на Възложителя за самолетни билети се приемат по всяко време на денонощието, включително и при извънредни обстоятелства, в извънработно време, както и в почивни и празнични дни.

4. При получена заявка, в рамките на 8 часа, Изпълнителят предоставя отговор до Възложителя, чрез електронна поща съдържащ най-малко два варианта за реализиране на пътуването (директни, както и такива с подходящи връзки), като посочва авиокомпания, класа, маршрут, часове, престой, цена и други, като отговорът, следва да бъде съобразен с Наредбата за служебните командировки и специализации в чужбина. Представените варианти ще се придружават минимум с две ценови листи, предоставени от един или повече превозвачи..

5. Срокът за изпълнение на заявката, включително доставката на билета е не по-дълъг от 12 часа, считано от потвърждаване на заявката, с възможност за изпълнение и в по-кратък срок при извънредни обстоятелства.

6. Предоставянето на самолетните билети се извършва на електронен адрес, посочен от Възложителя.

7. Изпълнителят осигурява своевременна резервация и продажбата на билети по заявка на Възложителя.

8. Изпълнителя покрива всички заявени от Възложителя дестинации на територията на целия свят.

9. При всяка конкретна заявка за самолетни билети от страна на Възложителя, Изпълнителя проучва пазара за възможни преференции, бонуси и облекчени условия и предлага възможно най-ниските цени, към датата на заявката, при най-благоприятни за Възложителя условия за реализиране на пътуването.

10. Участникът, избран за изпълнител уведомявам незабавно Възложителя при промяна на ценовите нива и условията на превозвачите.

11. При необходимост и заявка от Възложителя се предоставят оферти от нискобюджетни авиокомпании.

 12. Изпълнителят възстановява суми по частично или изцяло неизползвани самолетни билети.

13. В случай на извънредни обстоятелства, възникнали след закупуването на самолетен билет и непозволяващи осъществяването на полет от съответното пътуване, участникът, определен за изпълнител, е длъжен да уведоми възложителя своевременно и да съдейства за възстановяването на стойността на билета или за безплатното премаршрутиране на пътниците чрез съгласуване с авиокомпанията, чийто полет няма да бъде осъществен.

14. Участникът, определен за изпълнител, следва да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация пред трети лица.

15. Изпълнителят е задължен да съхранява извлечения от резервационни и разплащателни системи и всякаква документация, свързана с изпълнение на договора.